पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। हत्या के आरोपी स्कार्पियों गाड़ी में फरार हो रहे थे। इधर पुलिस को जानकारी मिली तो उनकी घेराबंदी की। तब सोनीपत जिला के गांव अगवानपुर बदमाशों के साथ पुलिस की सीधी मुठभेड़ हुई। इसमें बाद में पुलिस ने दो युवकों को गिरफ्तार किया। ये आरोपी एक मर्डर के मामले में भी संलिप्त रहे हैं। गिरफ्तारी के समय इनसे एक देशी पिस्तौल, एक चक्र गोली व एक खोल भी बरामद हुआ है।
मनोज उर्फ मोनू, सुनील उर्फ सीना व राहुल उर्फ बन्टू ने मिलकर सोनीपत जिला के गांव अगवानपुर निवासी रामेश्वर से उसकी स्कार्पियो गाड़ी हथियारों के बल पर छीन ली थी। मनोज व सुनील को पुलिस ने घटना के कुछ समय उपरान्त ही मुठभेड़ के बाद गिरफ्तार कर लिया था और लूटी गई गाड़ी को भी बरामद कर लिया था।
इस घटना में शामिल राहुल को भी पुलिस ने गिरफ्तार कर लिया है। गिरफ्तार मनोज व सुनील ने पूछताछ में स्वीकार किया कि वे दोनों अपने ही गांव के संजय उर्फ सोढ़ी की हत्या करने में भी शामिल रहे हैं। फिलहाल संजय उर्फ सोढ़ी हत्या प्रकरण की जांच की जा रही है। इस हत्या प्रकरण में इन दोनों आरोपियोंं को पुलिस ने इस अभियोग में गिरफ्तार कर लिया है।
गत 23 अप्रैल के दिन उक्त आरोपी मृतक संजय उर्फ सोढ़ी को उसके घर से बुलाकर उसे जी.टी रोड़ स्थित सुखदेव ढ़ाबे के निकट खाली पड़ी जमीन पर ले गये थे और वहां ले जाकर संजय की ईंट-पत्थर मार कर हत्या कर दी थी। इस प्रकार इस हत्या के मुकद्दमें में पुलिस अब तक चार आरोपियों को गिरफ्तार कर चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn